পাক অধিনায়কের সঙ্গে ফটোশুট করলেন না সূর্যকুমার!

ওয়েব ডেস্ক : রবিবার এশিয়া কাপের (Asia Cup) ফাইনাল। সেই ম্যাচে মুখোমুখি হচ্ছে ভারত-পাকিস্তান (India-Pakistan Match)। কিন্তু ম্যাচের আগে ফের একবার বিতর্কের সৃষ্টি হল। মূলত, ম্যাচের আগে প্রটোকল মেনে দুই দলের ফটোশুট (Photoshoot) হয়ে থাকে। কিন্তু এক্ষেত্রে তা হল না। ভারতের তরফে ছবি তোলা নিয়ে আপত্তি জানানো হয় বলে সূত্রের খবর।

মূলত, দুই দেশের মধ্যে পরিস্থিতি এমন পর্যায়ে পৌঁছেছে যে একে অপরের ছায়া কেউ মাড়াতে চাইছে না। যে কোনও ফাইনালের আগে দুই দলের অধিনায়কের ছবি তোলাই দস্তুর। তবে এশিয়া কাপের ফাইনালের আগে ভারত (India) ও পাকিস্তানের (Pakistan) মধ্যে কোনও ফটোশুট হয়নি। সূত্র মারফত জানা যাচ্ছে, ভারত অধিনায়ক নাকি পাক অধিনায়কের সঙ্গে ছবি তুলতে চাননি। এ নিয়ে পাক অধিনায়ক বলেছেন, এটা ভারতের ইচ্ছা। আমরা নিয়ম মেনে চলবো।

আরও খবর : ফাইনালের আগে দুই তারকার চোট! পাকিস্তানের বিরুদ্ধে খেলবেন তো?

অন্যদিকে সূর্যকুমার যাদবের (SuryaKumar Yadav) সঙ্গে করমর্দন করতে একপ্রকার মরিয়া পাক অধিনায়ক আঘা। তিনি বলেছেন, আমি ২০০৭ সাল থেকে পেশাদার ক্রিকেট খেলছি। কিন্তু দুই দল হাত মেলাচ্ছে না, তা কখনও দেখিনি। তিনি আরও বলেছেন, এর আগেও দুই দেশের মধ্যে সম্পর্ক খারাপ হয়েছিল। কিন্তু তা সত্বেও একে অপরের বিরুদ্ধে ম্যাচ খেলেছে এবং হাতও মিলিয়েছে দুই দলের ক্রিকেটাররা। তবে এখন হাত না মেলানো ভালো উদাহরণ নয় বলে জানিয়েছেন তিনি।

ফটোশুট না করা নিয়ে বিতর্কের মাঝে আরও একটি প্রশ্ন উঠে আসছে। তা হল, ভারত যদি ফাইনাল ম্যাচ জেতে তাহলে পাক বোর্ডের প্রধান তথা এসিসি প্রধান মহসিন নকভির হাত থেকে ট্রফি নেবে তো ভারত? জানা যাচ্ছে, ভারতীয় বোর্ডের তরফে এ নিয়ে এখনও কিছু জানানো হয়নি। তবে ভারত ফাইনাল জেতার পর নকভির হাতে থেকে আদৌ ট্রফি নেন কি না, এখন সেটাই দেখার।

দেখুন অন্য খবর: